**POGODBA št.**        **O PRILAGOJENEM PREVOZU TEŽJE ALI TEŽKO GIBALNO OVIRANIH DIJAKOV V ŠOLO V ŠOLSKEM LETU 2019/20**

ki jo dogovorijo in sklenejo:

**Naročnik:**

**Srednja šola za farmacijo, kozmetiko in zdravstvo**, Zdravstvena pot 1, 1000 Ljubljana

ki jo zastopa Marija **Šušteršič, ravnateljica**

in

**Prevoznik:**

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_    ,

ki ga zastopa      \_\_\_\_\_\_\_\_\_\_\_\_\_\_\_\_\_\_\_\_ ,

Transakcijski račun:      \_\_\_\_\_\_\_\_\_\_\_\_\_\_\_

**1. člen**

Pogodbeni stranki ugotavljata, da je bil prevoznik       , izbran za najugodnejšega prevoznika na javnem razpisu za prevoz težje ali težko gibalno oviranih dijakov, ki ga je        objavila Srednja šola za farmacijo, kozmetiko in zdravstvo na spletni strani šole in v zbornici šole.

Pogodbeni stranki ugotavljata, da bo prevoznik v šolskem letu 2019/20 opravljal prilagojen prevoz težje ali težko gibalno ovirane dijakinje Srednje šole za farmacijo, kozmetiko in zdravstvo.

Pogodbeni stranki sta soglasni, da se s to pogodbo dogovorijo o načinu in izvedbi prevozov za obdobje od **2. 9. 2019** do konca pouka v šolskem letu 2019/20 oziroma najpozneje do **31. 8. 2020.**

Prevoznik opravlja prevoz ene težje gibalno ovirane dijakinje na naslednji razdalji:

* prevoz na relaciji Jelinčičeva ulica 4 (Ljubljana) - Srednja šola za farmacijo, kozmetiko in zdravstvo (Zemljemerska ulica 5, Ljubljana) - Jelinčičeva ulica 4 (Ljubljana); v skupni dnevni razdalji 6.8 km,

V skladu z izbrano ponudbo prevoznika je dogovorjena cena prevoza **1,30 EUR/km** oz. **8,84 EUR/dan**.

Plačilo prevoza se izvede v skladu s šolskim urnikom in prisotnostjo dijakinje v šoli.

Plačilo prevoza se izvede tudi v primeru, če je potrebno opraviti prevoz dijakinje v skladu s šolskim urnikom v kraj izven kraja šolanja v okviru šolskih dejavnosti, ki so za dijaka obvezne. V tem primeru bo Srednja šola za farmacijo, kozmetiko in zdravstvo naročila prevozniku dodaten prevoz. Prevozniku bo priznana pot na relaciji »Srednja šola za farmacijo, kozmetiko in zdravstvo – kraj izven kraja šolanja – Srednja šola za farmacijo, kozmetiko in zdravstvo« v razdalji, kot bo razvidna iz spletne aplikacije [Google Maps](https://www.google.si/maps/dir/Jelinčičeva+ulica+4,+1000+Ljubljana/Zemljemerska+ulica+5,+Ljubljana/@46.0558274,14.5098187,14z/data=!3m1!4b1!4m13!4m12!1m5!1m1!1s0x4765326201042225:0x6f125772b21cd4d9!2m2!1d14.5308897!2d46.0649157!1m5!1m1!1s0x47652d7ead52e8d7:0xacdf038f9db6f54!2m2!1d14.5158638!2d46.0475882). Nenaročenih prevozov Srednja šola za farmacijo, kozmetiko in zdravstvo ne bo plačala. V primeru nejasnosti glede priznavanja prevoza bo Srednja šola za farmacijo, kozmetiko in zdravstvo upoštevala navodila Ministrstva.

Osnova za sklenitev pogodbe med prevoznikom in Srednjo šolo za farmacijo, kozmetiko in zdravstvo je Pogodba o subvencioniranju prilagojenih prevozov dijakov št.   \_\_\_\_\_\_\_\_\_\_\_ , ki jo je Ministrstvo sklenilo s Srednjo šolo za farmacijo, kozmetiko in zdravstvo.

**2. člen**

Prilagojene prevoze izvaja prevoznik, ki je usposobljen za prevoze dijakov po tej pogodbi, kar se dokazuje z dokazili, ki jih je prevoznik predložil v svoji ponudbi. Dokumentacijo je Srednja šola za farmacijo, kozmetiko in zdravstvo        posredovala Ministrstvu po elektronski pošti.

O kakršnikoli spremembi dokazil je prevoznik dolžan obvestiti Srednjo šolo za farmacijo, kozmetiko in zdravstvo najkasneje v osmih dneh od nastopa spremembe.

**3. člen**

Prevoznik se zavezuje, da bo opravil prevoz dijakinje s skrbnostjo dobrega gospodarja, da bo sredstva porabil za namene, ki so opredeljeni s to pogodbo, da bo vsak mesec šoli posredoval specifikacijo opravljenih prilagojenih prevozov in nato še račun za opravljeno storitev v skladu z opravljeno storitvijo prevoza in v skladu s prisotnostjo dijakinje v šoli.

Prevoznik je dolžan natančno in pravilno evidentirati podatke o opravljenih prilagojenih prevozih.

Prevoznik je dolžan o pravicah in dolžnostih do prilagojenega prevoza obvestiti dijake in starše dijakov (npr. glede odpovedi prevoza).

Prevoznik je dolžan vse spremembe, ki vplivajo na opravljanje prevoza, sporočiti šoli najpozneje v osmih dneh od nastopa spremembe. Prevoznik jamči za točnost in pravilnost podatkov.

V primeru odstopa od pogodbe je prevoznik dolžan opravljati prevoz upravičencev, dokler se ne izbere nov najugodnejši ponudnik.

**4. člen**

Srednja šola za farmacijo, kozmetiko in zdravstvo je dolžna preverjati izvajanje prilagojenega prevoza.

Srednja šola za farmacijo, kozmetiko in zdravstvo je dolžna po prejemu specifikacije opravljenih prilagojenih prevozov s strani prevoznika preveriti, ali opravljena storitev ustreza številu kilometrov in prisotnosti dijakov v šoli v skladu s šolskim urnikom.

Srednja šola za farmacijo, kozmetiko in zdravstvo je dolžna vse spremembe, ki vplivajo na izvajanje prilagojenega prevoza, sporočiti prevozniku in Ministrstvu najpozneje v roku osmih dni od nastopa spremembe.

Srednja šola za farmacijo, kozmetiko in zdravstvo je dolžna na poziv Ministrstva posredovati podatke o izvajanju prilagojenega prevoza dijakov in prisotnosti dijakov v šoli na način, da se zagotovi varstvo podatkov.

Srednja šola za farmacijo, kozmetiko in zdravstvo jamči za točnost in pravilnost podatkov.

Srednja šola za farmacijo, kozmetiko in zdravstvo hrani vso dokumentacijo, potrebno za ugotavljanje dejansko nastalih stroškov (seznam prisotnosti dijakov v posameznem mesecu, pogodbo s prevoznikom, zahtevki za izplačilo, itd.).

Dokumentacija iz prejšnjega odstavka tega člena je podlaga za izstavitev zahtevka Ministrstvu.

**5. člen**

Pogodbeni stranki se sporazumeta, da bosta obračun opravljenih prevozov izvajali po naslednjem postopku:

* Prevoznik bo zastopniku Srednja šola za farmacijo, kozmetiko in zdravstvo po elektronski pošti najpozneje do 5. v tekočem mesecu posredoval izpolnjeno specifikacijo (preglednico) opravljenih prevozov težje ali težko gibalno ovirane dijakinje za pretekli mesec.
* Zastopnik Srednja šola za farmacijo, kozmetiko in zdravstvo bo po prejemu specifikacije opravljenih prevozov preveril navedbe prevoznika in prevozniku najpozneje v osmih dneh sporočil morebitna neskladja ter posredoval popravljeno specifikacijo opravljenih prevozov oziroma potrdil njeno pravilnost. Če zastopnik Srednje šole za farmacijo, kozmetiko in zdravstvo do navedenega roka prevoznika ne bo obvestil o morebitnih neskladjih, se šteje, da je specifikacija opravljenih prevozov pravilna in s tem tudi potrjena.
* Prevoznik bo na osnovi potrjene specifikacije opravljenih prevozov izdal Srednji šoli za farmacijo, kozmetiko in zdravstvo zahtevek za povrnitev stroškov prevoza v obliki e-računa z rokom plačila 8 dni.

**6. člen**

Srednja šola za farmacijo, kozmetiko in zdravstvo se obvezuje, da bo prevozniku na podlagi izstavljenega računa za povrnitev stroškov za opravljen prilagojen prevoz in specifikacije opravljenih prevozov iz 5. člena te pogodbe, nakazala finančna sredstva za opravljen prilagojen prevoz.

Srednja šola za farmacijo, kozmetiko in zdravstvo bo svoje obveznosti poravnala na transakcijski račun prevoznika št.       , odprtem pri        v roku, določenem v 5. členu te pogodbe.

Ocenjena vrednost pogodbe je **1.679,60** **EUR**, ki se zagotovi le zaradi predvidljivosti finančnih sredstev Srednje šole za farmacijo, kozmetiko in zdravstvo ne vpliva na vrednost predmeta pogodbe.

**7. člen**

Srednja šola za farmacijo, kozmetiko in zdravstvo je dolžna Ministrstvu izstaviti zahtevek za povrnitev stroškov prevoza s prilogo – specifikacijo, ki vključuje številko odločbe o usmeritvi upravičencev, datum opravljene storitve z zneskom, prisotnost upravičenca v obračunskem obdobju in izjavo o pravilnosti in točnosti podatkov.

Ministrstvo lahko kot neposredni uporabnik proračunskih sredstev preverja namensko porabo sredstev, izplačanih na podlagi te pogodbe. Ministrstvo opravlja nadzor prilagojenih prevozov na terenu.

Ministrstvo lahko za kontrolo namenske porabe sredstev kadarkoli zahteva od Srednje šole za farmacijo, kozmetiko in zdravstvo vpogled v poslovanje in dokumentacijo v zvezi z izpolnjevanjem te pogodbe. Srednja šola za farmacijo, kozmetiko in zdravstvo je dolžna tej zahtevi ugoditi.

Ob ugotovitvi nenamensko porabljenih sredstev sta Srednja šola za farmacijo, kozmetiko in zdravstvo in prevoznik dolžna Ministrstvu povrniti porabljena sredstva z zakonitimi obrestmi. Srednja šola za farmacijo, kozmetiko in zdravstvo in prevoznik tudi odgovarjata Ministrstvu za vso nastalo materialno in moralno škodo. V primeru, da Ministrstvo ugotovi nenamensko porabo sredstev, se preveri, ali obstajajo razlogi za odstop od pogodbe.

**8. člen**

Naročnik določa za svojega pooblaščenega zastopnika in skrbnika realizacije te pogodbe   
     \_\_\_\_\_\_\_\_\_\_\_\_\_\_\_ **.**

Prevoznik določa za svojega pooblaščenega zastopnika in skrbnika realizacije te pogodbe   
     \_\_\_\_\_\_\_\_\_\_\_\_\_\_\_ .

**9. člen**

Pogodbeni stranki bosta morebitne spore po tej pogodbi reševali sporazumno.

Če do sporazuma ne pride, je za reševanje sporov pristojno sodišče v Ljubljani.

**10. člen**

Pogodbeni stranki se zavezujeta druga drugo sproti in pisno obveščati o okoliščinah, ki bi lahko vplivale na izvajanje te pogodbe. Za vsako spremembo te pogodbe stranki skleneta aneks k pogodbi v pisni obliki.

**11. člen**

Pogodba je sestavljena v dveh (2) enakih izvodih, od katerih prejme vsaka pogodbena stranka po en (1) izvod.

Pogodba začne veljati, ko jo podpišeta obe pogodbeni stranki in ko Ministrstvo pošlje Srednji šoli za farmacijo, kozmetiko in zdravstvo podpisano Pogodbo o subvencioniranju prilagojenih prevozov dijakov.

**ZA PREVOZNIKA: ZA NAROČNIKA:**

      , \_\_\_\_\_\_\_\_\_\_\_\_\_\_\_  Ljubljana,      \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ Marija Šušteršič

ravnateljica